 Ọnụ Ọgụgụ 27  Ụmụ nwaanyị Zelofehad nwa Hifa nwa Gilied nwa Mekia bụ nwa Manase, onye ezinụlọ Manase nwa Josef, wee bịa nso. Ndị a bụ aha ụmụ ya ahụ: Mala, Noa na Họgla na Milka na Teza.Ha wee guzo nihu Mozis na Elieza onye nchụàjà nakwa nihu ndị isi na nzukọ ahụ dum nọnụ ụzọ ụlọikwuu nzute, sị:Nna anyị nwụrụ nala ịkpa, ma o soghị nòtù Kora bụ ndị zukọtara megide Jehova, kama ọ nwụrụ nihi mmehie nke ya; ọ mụtaghịkwa nwa nwoke ọ bụla.Gịnị mere a ga-eji gụpụ aha nna anyị nezinụlọ ya maka na ọ mụtaghị nwa nwoke? Biko, nye anyị ala netiti ụmụnne nna anyị.Mozis wee were okwu ha gaa nihu Jehova.Jehova wee sị Mozis:Ihe ụmụ Zelofehad kwuru ziri ezi. Hụ na i nyere ha ala dị ka ihe nketa netiti ụmụnne nna ha, ị ga-emekwa ka ihe nketa nna ha laara ha.Ị ga-agwakwa ụmụ Izrel, sị, Ọ bụrụ na nwoke ọ bụla anwụọ namụtaghị nwa nwoke, unu ga-eme ka ihe nketa ya laara nwa ya nwaanyị.Ọ bụrụ na ọ mụtaghị nwa nwaanyị, unu ga-enye ụmụnne ya ihe nketa ya.Ọ bụrụkwa na o nweghị ụmụnne, unu ga-enye ụmụnne nna ya ihe nketa ya.Ma ọ bụrụ na nna ya enweghị ụmụnne, unu ga-ewere ihe nketa ya nye onye ya na ya bụ otu ọbara, onye kasị bụrụ nwanne ya nezinụlọ ya, ọ ga-abụkwa nke ya. Ọ ga-abụrụ ụmụ Izrel ụkpụrụ a ga-eji na-ekpebi ikpe, dị nnọọ ka Jehova nyere Mozis niwu.Nihi ya, Jehova sịrị Mozis: Gbagoo nugwu Abarim a, hụrụ ala ahụ m ga-enye ụmụ Izrel.Mgbe ị hụrụ ya, ị ga-anwụ dị ka ndị gị nwụrụ, ee, gị onwe gị, dị nnọọ ka Erọn nwanne gị nwụrụ,ebe ọ bụ na unu nupụrụ isi niwu m nala ịkpa Zin noge ahụ nzukọ a sesara m okwu, nihe banyere ido m nsọ nakụkụ mmiri ahụ nihu ha. Ọ bụ ya bụ mmiri Meriba nke dị na Kedesh nala ịkpa Zin.Mozis wee sị Jehova:Ka Jehova bụ Chineke nke mmụọ nke ụdị anụ ahụ niile họpụta nwoke ga-abụ onyeisi nzukọ a,bụ onye ga na-apụ, na-abata nihu ha, onye ga na-edu ha na-apụ, na-edu ha na-abata, ka nzukọ Jehova ghara ịdị ka atụrụ na-enweghị onye na-azụ ha.Jehova wee sị Mozis: Kpọrọ Jọshụa nwa Nọn, bụ onye nwere mmụọ dị iche, bikwasị ya aka nisi;meekwa ka o guzo nihu Elieza onye nchụàjà nakwa nihu nzukọ a dum, ị ga-emekwa ya onye ndú nihu ha.Ị ga-emekwa ka o nweta ụfọdụ nime ebube gị, ka nzukọ ụmụ Izrel dum wee na-ege ya ntị.Ọ bụkwa nihu Elieza onye nchụàjà ka ọ ga na-eguzo, ọ ga na-ajụtara ya ase nihu Jehova site ná mkpebi ikpe nke Yurim. Ọ bụ ya ga na-agwa ha mgbe ha ga na-apụ na mgbe ha ga na-abata, ya na ụmụ Izrel niile na nzukọ ahụ dum.Mozis wee mee nnọọ dị ka Jehova nyere ya niwu. O wee kpọrọ Jọshụa wee mee ka o guzo nihu Elieza onye nchụàjà nakwa nihu nzukọ ahụ dum,o wee bikwasị ya aka ma mee ya onye ndú, dị nnọọ ka Jehova kwuru site nọnụ Mozis. 